দারুননাজাত সিদ্দীকিয়া কামিল মাদরাসা
দারুননাজাত সিদ্দীকিয়া কামিল মাদরাসা (দাপ্তরিকভাবে মাদরাসা-ই-দারুননাজাত) ঢাকা মেট্রোপলিটন এলাকার ডেমরা থানাধীন ডি.এন.ডি. প্রজেক্টের মধ্যে সারুলিয়া বাজার ও ঢাকা চট্টগ্রাম মহাসড়কের মধ্যবর্তী স্থানে শুকুরশী গোরস্থান সংলগ্ন প্রায় তিন একর জমির উপর দারুননাজাত সিদ্দীকিয়া কামিল মাদরাসার অবস্থান। জেডিসি, দাখিল ও আলিম পরীক্ষায় এই মাদরাসা সারা দেশের মধ্যে উল্লেখযোগ্য ফলাফল করে থাকে। বাংলাদেশ সরকারের শিক্ষামন্ত্রণালয়ের উদ্যোগে জাতীয় শিক্ষা সপ্তাহ-২০১৭ এ জাতীয় পর্যায়ে শ্রেষ্ঠ শিক্ষাপ্রতিষ্ঠান নির্বাচিত হয়েছিলো এই মাদরাসাটি। এই মাদরাসাটি ১৯৯০ সালে প্রতিষ্ঠিত হয়।